Diari Oficial de la Generalitat Valenciana


Sumari del DOGV 3945, del 22-02-2001 (2001/936)

Notificació de la proposta de resolució de data 13 d'abril de 2000, dictada en l'expedient sancionador número 6/1999.
---------------------------------------------------------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/936


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la proposta de resolució de data 13 d'abril de 2000, dictada en l'expedient sancionador número 6/1999. [2001/M936]
  
Atés que no s'ha pogut notificar en el domicili conegut per aquesta administració, la proposta de resolució de data 13 d'abril de 2000, dictada per l'instructor de l'expedient sancionador número 6/1999, que se segueix contra el senyor Marquet Wilhelmus, per infracció de la Llei de Ports, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de l'esmentada resolució perquè aquest anunci servisca de notificació a l'interessat.
  
"Proposta de resolució que formula el senyor José Luis Martínez Zahonero, instructor de l'expedient sancionador que se segueix contra el senyor Wilhelmus Marquet per atracada no autoritzada i incompliment de l'ordre de retirada de l'embarcació denominada Whilhelm del port d'Altea.
  
D'acord amb el que disposa l'article 18 del Reial Decret 1.398/1993, de 4 d'agost, pel qual s'aprova el reglament de procediment per a l'exercici de la potestat sancionadora, formule aquesta proposta de resolució que base en els fets següents:
  
1. Que amb data 24 de setembre de 1998 té entrada en aquesta conselleria la comunicació de l'auxiliar d'explotació del port d'Altea en la qual s'indica que l'embarcació Whilhelm, les altres dades de la qual són: matrícula: YP-063; característiques: 5,55 x 2,10; titular: Wilhelmus Marquet (15. 527); no té l'autorització administrativa per a continuar en les instal·lacions portuàries de referència.
  
2. Que per escrit de data 23 de setembre de 1998 es requereix el senyor Wilhelmus Marquet perquè procedisca a la retirada de l'embarcació, amb advertència d'execució subsidiària, i que seran a càrrec seu les despeses ocasionades. Consta en l'expedient la recepció del dit requeriment per l'interessat.
  
3. El senyor Wilhelmus Marquet no ha formulat al·legacions.
  
4. L'enginyer tècnic de l'Àrea de la Nau, en data 19 de gener de 2000, emet l'informe al Servei d'Explotació i Conservació de Ports en què es posa de manifest que l'embarcació actualment no es troba amarrada en les instal·lacions del port d'Altea.
  
D'acord amb les actuacions del procediment es declaren fets provats els següents:
  
1. Que amb data 24 de setembre de 1998 té entrada en aquesta conselleria la comunicació de l'auxiliar d'explotació del port d'Altea en la qual s'indica que l'embarcació Whilhelm, les altres dades de la qual són: matrícula: YP-063; característiques: 5,55 x 2,10; titular: Wilhelmus Marquet (15.527); no té l'autorització administrativa per a continuar en les instal·lacions portuàries de referència.
  
2. Que per escrit de data 23 de setembre de 1998 es requereix el senyor Wilhelmus Marquet perquè procedisca a la retirada de l'embarcació, amb advertència d'execució subsidiària, i que seran a càrrec seu les despeses ocasionades. Consta en l'expedient la recepció del dit requeriment per l'interessat.
  
3. Que l'embarcació Whilhelm en l'actualitat no es troba amarrada en el moll.
  
Els fets declarats provats estan qualificats com a infracció lleu tipificada en l'article 114.1.b) de la Llei de Ports de l'Estat i de la Marina Mercant.
  
Per a la indicada infracció es proposa una sanció de 75.000 pessetes (450,76 euros) conseqüència d'haver aplicat l'atenuant previst en l'article 120. 5 de la Llei de Ports, en haver procedit a la retirada de l'embarcació.
  
Dels indicats fets és responsable el senyor Wilhelmus Marquet, com a titular de l'embarcació (article118 .1.b) de la Llei de Ports).
  
En conseqüència d'això aquest instructor proposa:
  
Primer
  
Declarar responsable en concepte d'autor de la infracció de la Llei de Ports que consisteix en l'atracada no autoritzada i l'incompliment de l'ordre de retirada de l'embarcació denominada Whilhelm del port d'Altea, el senyor Wilhelmus Marquet.
  
Segon
  
Imposar al senyor Wilhelmus Marquet una sanció de 75.000 pessetes (450,76 euros).
  
Tercer
  
Traslladar la resolució que es dicte al Servei d'Explotació i Conservació de Ports perquè en prenguen coneixement."
  
València, 13 d'abril de 2000.- L'instructor de l'expedient: José Luis Martínez Zahonero.
  
València, 26 de gener de 2001.- El secretari general. Gaspar Peral Ribelles.
  
Conselleria d'Obres Publiques,
  
Urbanisme i Transports